

**РЕПУБЛИКА БЪЛГАРИЯ**

**Министерство на земеделието и храните**

# Областна дирекция “Земеделие”-Перник

**ОДОБРЯВАМ: /п/**

**ДЕСИСЛАВА ФИГЕРОА
Директор на ОД „Земеделие“-Перник**

**П Р О Т О К О Л**

 Днес, 29.02.2024 г. в изпълнение на Заповед № РД-04-50/27.02.2024 г. на Директора на ОД „Земеделие” – Перник, комисия в състав:

 **Председател:** Вероника Христова – гл. юрисконсулт в ДАПФСДЧР, ОД „Земеделие“- Перник

 **Членове:**

 1. Валентина Благоева - гл. експерт в ГДАР, ОД „Земеделие“ - Перник

 2. Стефка Стефанова - Любенова – гл. счетоводител в ОД „Земеделие“- Перник

 **Със задача**:

 Да разгледа, оцени и класира постъпилите оферти по покана изх. № РД-10-02-1232/19.02.2024 г. на ОД „Земеделие“-Перник за избор на оценители на земеделски земи и трайни насаждения, вписани в регистъра на независимите оценители и притежаващи сертификат за оценителска правоспособност на земеделски земи и трайни насаждения за изготвяне на пазарни оценки за продажба на земи, отговарящи на условията на § 12а от Преходните и заключителни разпоредби /ПЗР/ на Закона за собствеността и ползването на земеделските земи /ЗСПЗЗ/.

 Във връзка с обявената на интернет страницата на ОД „Земеделие“- Перник покана изх.№ РД-10-02-1232/19.02.2024 г., в срока за подаване на офертите, а именно до 26.02.2024 г. включително, в деловодството на ОД „Земеделие“-Перник е постъпил 1 /един/ брой запечатан плик, регистриран с вх. № РД-10-02-1259/21.02.2024 г.

 С оглед гореизложеното, заседанието на комисията се счита за редовно и председателят на комисията пристъпи към отваряне на плика, при което Комисията

**К О Н С Т А Т И Р А:**

 Оферта с вх. № РД-10-02-1259/21.02.2024 г. е подадена от М\* М\*С\* на 21.02.2024 г. в запечатан плик. Към подадената оферта е приложен Сертификат за оценителска правоспособност на земеделски земи и трайни насаждения, издаден от Камарата на независимите оценители в България, както и информирано съгласие за обработване на лични данни.

 Комисията установи, че приложените от участника документи отговарят на изискванията, посочени в Покана изх.№ РД-10-02-1232/19.02.2024 г. на ОД „Земеделие“-Перник, с предмет изготвяне на пазарни оценки за продажба на земи, отговарящи на условията на § 12а от Преходните и заключителни разпоредби /ПЗР/ на Закона за собствеността и ползването на земеделските земи /ЗСПЗЗ/. Ценовото предложение за изготвяне на 1 бр. пазарна оценка на недвижим имот е 200,00 лв. /словом: двеста лева/, а срокът за изготвянето на оценката – 7 /седем/ работни дни от възлагане на изпълнението и извършен оглед на място.

**С оглед гореизложеното, Комисията:**

**Р Е Ш И**:

 На първо място класира – офертата на М\* М\* С\*, като единствен участник, с предложена цена за 1 бр. оценка на недвижим имот – 200,00 лв. /словом: двеста лева/ и срок за изготвяне – 7 /седем/ работни дни.

 Комисията предлага на директора на ОД „Земеделие“- Перник да сключи договор с М\* М\* С\*, за изготвяне на пазарни оценки на земи, отговарящи на условията на § 12а от Преходните и заключителни разпоредби /ПЗР/ на Закона за собствеността и ползването на земеделските земи /ЗСПЗЗ/.

 Настоящият протокол се изготви в два еднообразни екземпляра.

**КОМИСИЯ:**

**Председател:** …………п……….……

 / Вероника Христова /

**Членове:**

1. …………п………..

/ Валентина Благоева /

1. …………п…….….

/ Стефка Стефанова-Любенова /